Krutt

Krutt er et stoff som brenner svært hurtig og brukes som drivstoff i skytevåpen.  Det finnes to typer, svartkrutt og røyksvakt krutt. Flammefronten ved forbrenning av krutt forplanter seg ved termisk ledning og har en hastighet som er lavere enn lydhastigheten i stoffet. Dette er forskjellig fra dynamitt som detonerer med supersonisk hastighet.

Svartkrutt
Svartkrutt ble mest sannsynlig oppfunnet i Kina på 800-tallet. Derfra spredte kunnskapen seg vestover med silkeveien. Men det er vanskelig å stadfeste nøyaktig når og hvor det ble oppfunnet. Kineserne var langsomme til å utvikle bruksområdene til kruttet. Til å begynne med ble det benyttet til fyrverkeri, og til å lage små eksplosiver. Første gang det ble benyttet militært, men ikke i særlig omfattende grad, var under Song-dynastiet, i form av små raketter til å skremme fiendens hester. Men det var ikke før engang mellom 1300 og 1310 at kineserne utviklet en kanon. Det hevdes også at India kunne produsere krutt på samme tid. 

I Europa ble kruttet kjent langt senere. Munken Berthold Schwarz i Freiburg var én av trolig flere som oppfant krutt slik vi kjenner det; muligvis fikk han også til å støpe en bronsekanon.Berthold den svarte, britannica.com]</ref> I europeisk sammenheng vil kruttets historie til våpenbruk starte fra omkring år 1310 og var det eneste praktiske sprengstoffet fram til slutten på 1800-tallet. Men temmelig raskt utviklet man relativt effektive kanoner som revolusjonerte krigskunsten på kort tid etter at de antagelig første kanoner ble satt inn under beleiringen av Metz i 1324. Året etter er det belegg for at kanoner inngikk i arsenalene over hele Europa.

Krutt til børser nevnes i Danmark første gang i 1372, i et brev med seglet til lensmannen ridder Erland Kalv.Olrik, Jørgen: «Erland Kalv» i Dansk Biografisk Leksikon på lex.dk. Hentet 25. juni 2025 fra  Lørdag 29. mai 1372 var det ting i Ribe. Erland Kalv lyttet til klager på borgere fra Ribe som var mistenkt for å skaffe forsyninger til kongens folk på borgen Gram. Tinget vedtok da dødsstraff for å levere forsyninger til Gram slott.<ref>[https://www.danskeherregaarde.dk/nutid/gram «Gram slott», danskeherregaarde.dk Men bare to dager etter prøvde Nicolaus van Rin, bosatt i Ribe, å smugle inn kjemikalier til kruttproduksjon til Gram - to små tønner «med sulfure kalt swauel og salpeter kalt byskrwd (børsekrutt)». van Rins vogn ble stoppet for kontroll, og van Rin arrestert. Han tilstod å ha ført kontrabande og ble halshogd, for som Erland Kalv skrev, «å ha overtrådt mine og hele borgerskapet i Ribes forbud, bestemmelser og befalinger».Jesper Hjermind: «Da kruttet kom til Danmark», Skalk 3/2025

Krutt består av trekull, svovel og salpeter. I antikken var man godt kjent med egenskapene til svovel og trekull. I Europa blir imidlertid ikke egenskapene til salpeter dokumentert før Roger Bacon og Albertus Magnus. Omkring 1248 beskriver Bacon i sin bok «De Secretis Operibus Artis et Naturae» en indirekte oppskrift på svartkrutt. Videre i hans bok Opus Majus fra 1268  gis oppskriften for å lage kinaputter. Albertus Magnus beskriver i en bok han skrev før han døde i 1280 en oppskrift på en kruttype for å lage «flyvende flammer» (raketter og fyrverkeri).

I dag brukes det mest til fyrverkeri.

I begynnelsen var kruttet ikke blandet optimalt, og salpeteret var ikke rent, men på 1600-tallet nådde man tett på nåtidens optimale blandingsforhold: 75 % salpeter, 10 % svovel og 15 % trekull. Framstillingen skjer ved at råmaterialet finmales i en kulemølle og blandes med ren alkohol/sprit til en deig, som eltes. Denne valses ut til tynne flak som tørker, og knekkes til kruttkorn. Mange av kruttets egenskaper (som forbrenningshastighet) bestemmes ved størrelse, størrelsesfordeling og form på kruttkornene.

En kuriositet er at krutt brenner når det fuktes med spritblanding med mer enn 57,1 volumprosent alkohol (ved 10.6°C). Dette er definert som den tradisjonelle «100 % proof spirit» i Europa. Dette ble brukt til å teste alkoholinnhold i sprit med. Da la man en haug svartkrutt på en skål og helte på så mye sprit at det nesten begynte å sive ut. Brant det da med klar blå flamme, var spriten «100-proof» og ren nok til å være drikkende. Amerikanerne bruker et forenklet mål der 100 proof tilsvarer 50 volumprosent alkohol (114.2 US Proof = 100 EU proof).

Røksvakt krutt

På slutten av 1800-tallet tok dette over som drivstoff i skytevåpen.  Det ble opprinnelig fremstilt ved å dyppe bomull i en blanding av konsentrert svovelsyre og konsentrert salpetersyre. I dag brukes nitrocellulose, nitroglyserol eller blandinger av dette.

 Svovelfritt krutt
Sent på 1800-tallet ble det svovelfrie kruttet oppdaget i England. Dette (SMP = sulfur-free mealed powder) ble fremstilt på samme måte som svartkrutt, med 70,5 % salpeter, 29,5 % trekull, noen få dråper sprit/alkohol men uten svovel.

Krutt til småvåpenammunisjon doseres fortsatt etter vektenheten grain i nesten hele den vestlige verden.

 Referanser 

Eksterne lenker

 www.svartkrutt.net

Kategori:Granulære materialer
Kategori:Ammunisjon
Kategori:1000 artikler enhver Wikipedia bør ha